اروپانینگ پایتختیده ترور تشکیلاتی نینگ قوتلاو احتفالی بولیب اوتدی
بلجیم، ترور تشکیلاتی پی کاکانینگ 15 نچی اگست 1984 نچی ده عملگه آشیرگن تروریستیک حادثه سی نینگ 32 نچی ییل لیگی نشانلش پروگرامی گه رخصت بیردی.
تروریست گروهی هوادارلری پایتخت بروکسیل نینگ سپانج پلین میدانیده 1984 نچی ییل ده گی تروریستیک حادثه نی نشانله دی. ترور تشکیلاتی پی کاکا میلادی 1984 نچی ییل ترکیه نینگ سییرت ولایتی و حقاری ولایتی شمدینلی اولوسوال لیگیده تروریستیک حادثه گه قول قوییب، ایککی عسکرنینگ شهید بولیشی گه باعث بولگن ایدی.
مذکور قوتلاو احتفالیده ترور تشکیلاتی نینگ نشانی استفاده بولیب، ترور تشکیلاتی نینگ باشقرووچیسی عبدالله اوج آلن نینگ آزاد ایتیلیشی طلب ایتیلدی. پولیس تامان رخصت سیز نمایش دیب اتلگن بیراق هیچ بیر مداخله بولمه گن احتفال 3 ساعت بوییچه دوام ایتدی.
بلجیم لیک اداره چیلر، فتح الله چی ترور تشکیلاتی موازی دولت ساختاری (فتو/PDY) نینگ ترکیه ده 15 نچی جولای کونی عملگه آشیرگن کودتا تشبثینی محکوم ایتماقچی بولیب، مظاهره قیلماقچی بولگن ترکلرگه رخصت بیرمه گن ایدیلر.
بلجیم باش وزیری چارلز میشل ترکیه ده گی بحران نینگ اوز اولکه سیگه انعکاس تاپیشینی خواهله مه گن لیگینی بیان ایتگن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
